# Specifikacija projekta

## Osnovne informacije o sistemu

**Naziv teme:** Real Estate Hub

**Nastavna grupa:** Grupa 6 – Tim 3

**Link na repozitorij tima:**  https://github.com/ooad-2024-2025/Grupa6-Tim3

**Članovi tima:**

1. Enela Pirija, 19709
2. Lamija Dženetić, 19708
3. Muhamed Džafić, 19638
4. Esma Đulabić, 19659

**Namjena sistema:**

*Opisati sistem i njegovu namjenu sa maksimalno sedam rečenica. U okviru ovog polja potrebno je objasniti šta sistem treba raditi na apstraktnom nivou, bez detaljnog objašnjavanja pojedinačnih funkcionalnosti i načina razlikovanja aktera sistema (što je predmet daljih poglavlja).*

Sistem za upravljanje nekretninama omogućava korisnicima pregled, pretragu i upravljanje ponudom nekretnina. Cilj sistema je olakšati proces kupovine, prodaje i iznajmljivanja stanova, kuća i poslovnih prostora. Sistem podržava filtriranje i pretragu prema lokaciji, cijeni, veličini i drugim kriterijumima. Agenti i vlasnici nekretnina mogu komunicirati s potencijalnim kupcima putem integrisanog sistema za poruke. Automatske notifikacije i omogućeni vizuelni prikaz lokacija nekretnina na mapama doprinose boljem korisničkom iskustvu. Dodatne funkcionalnosti, poput omiljenih oglasa i praćenja cijena, pomažu korisnicima u donošenju odluka na osnovu relevantnih informacija.

## Funkcionalnosti (poslovni procesi) sistema

*Opisati 6 do 8 najznačajnijih funkcionalnosti sistema (u zavisnosti od broja članova u timu). Funkcionalnosti sistema predstavljaju usluge koje sistem pruža korisnicima. Sve funkcionalnosti pripadaju nekoj od različitih vrsta:*

* *Usluga sistema - u svrhu ostvarivanja krajnje usluge sistema,*
* *Perzistencija podataka (CRUD operacije)*
* *Asinhrona operacija - operacije koje koriste principe asinhrone obrade zahtjeva*
* *Operacija sa specifičnim algoritmom obrade - operacije koje koriste specifične algoritme obrade podataka,*
* *Korištenje vanjskog uređaja - operacije u kojima se vrši korištenje vanjskih uređaja.*

*Neophodno je navesti barem po jednu funkcionalnost svake od različitih vrsta.*

1. **Naziv funkcionalnosti:** Kreranje korisničkog računa

**Vrsta funkcionalnosti:** Usluga sistema

**Opis funkcionalnosti:**

*Opisati način ostvarivanja funkcionalnosti sa maksimalno pet rečenica.*

Korisnici se mogu registrovati pomoću e-maila i lozinke. Sistem provjerava da li e-mail već postoji i šalje verifikacioni link korisniku. Nakon registracije, korisnik može da se prijavi unosom e-maila i lozinke. Ako unese pogrešnu lozinku više puta, može zatražiti reset lozinke putem e-maila. Kada se korisnik uspješno registruje, na e-mail mu stiže poruka dobrodošlice, te je korisnički račun aktiviran i spreman za korištenje

1. **Naziv funkcionalnosti:** Upravljanje korisničkim profilom

**Vrsta funkcionalnosti:** Perzistencija podataka (CRUD operacija)

**Opis funkcionalnosti:**

*Opisati način ostvarivanja funkcionalnosti sa maksimalno pet rečenica.*

Korisnici mogu ažurirati informacije vlastitog profila, kao što su ime, e-mail i lozinka. Ova funkcionalnost omogućava bolju personalizaciju i sigurnost korisničkih računa. Prilikom promjene lozinke, potrebna je dodatna validacija ili potvrda putem e-maila.

1. **Naziv funkcionalnosti:** Dodavanje i uređivanje oglasa za nekretnine

**Vrsta funkcionalnosti:** Perzistencija podataka (CRUD operacija)

**Opis funkcionalnosti:**

*Opisati način ostvarivanja funkcionalnosti sa maksimalno pet rečenica.*

Registrovani korisnici (vlasnici ili agenti) mogu postavljati oglase za nekretnine. Oglas sadrži naslov, opis, cijenu, površinu, broj soba, lokaciju i slike. Vlasnik može naknadno mijenjati podatke oglasa ili ga obrisati. Pored toga, sistem omogućava dodavanje oznaka kao što su 'novo', 'sniženje' ili 'iznajmljeno' kako bi se istakle specifične karakteristike oglasa. Također, korisnici mogu pratiti statistiku pregleda svog oglasa i vršiti prilagodbe kako bi povećali njegovu vidljivost.

1. **Naziv funkcionalnosti:** Pretraga, filtriranje i lista omiljenih nekretnina

**Vrsta funkcionalnosti:** Usluga sistema

**Opis funkcionalnosti:**

*Opisati način ostvarivanja funkcionalnosti sa maksimalno pet rečenica.*

Korisnici mogu pretraživati nekretnine pomoću ključnih riječi (npr. "stan u centru"). Također, mogu koristiti filtere za pretragu, kao što su cijena (od-do), broj soba, kvadratura, tip nekretnine (stan, kuća, poslovni prostor) i lokacija. Sistem prikazuje rezultate koji odgovaraju zadanim kriterijumima. Registrovani korisnici također mogu sačuvati oglase koji im se dopadaju klikom na “*Dodaj u omiljene* ”. Oglasi se čuvaju u posebnoj sekciji korisničkog profila, tako da ih korisnik kasnije može lako pronaći.

1. **Naziv funkcionalnosti:** Kontaktiranje vlasnika ili agenta putem kontakt forme

**Vrsta funkcionalnosti:** Usluga sistema

**Opis funkcionalnosti:**

*Opisati način ostvarivanja funkcionalnosti sa maksimalno pet rečenica.*

Na stranici oglasa postoji kontakt forma putem koje zainteresovani kupci mogu poslati poruku vlasniku/agentu. Sistem bilježi poslatu poruku i obavještava vlasnika putem e-maila. Vlasnik može odgovoriti direktno kroz platformu ili putem e-maila.

1. **Naziv funkcionalnosti:** Obavještenja o novim oglasima

**Vrsta funkcionalnosti:** Asinhrona operacija

**Opis funkcionalnosti:**

*Opisati način ostvarivanja funkcionalnosti sa maksimalno pet rečenica.*

Registrovani korisnici mogu postaviti kriterije za pretragu nekretnina (cijena, lokacija, kvadratura, broj soba...) i uključiti opciju ”*Primi obavijest o novim nekretninama*”. Sistem provjerava da li novododani oglasi odgovaraju postavljenim kriterijima. Ako takvi postoje, korisnik dobija obavještenje putem e-maila.

1. **Naziv funkcionalnosti:** Geolokacija nekretnina

**Vrsta funkcionalnosti:** Korištenje vanjskog uređaja

**Opis funkcionalnosti:**

*Opisati način ostvarivanja funkcionalnosti sa maksimalno pet rečenica.*

Ova funkcionalnost omogućava korisnicima precizan prikaz nekretnine na interaktivnoj mapi koristeći GPS uređaj svog telefona ili računara.

1. **Naziv funkcionalnosti:** Prikaz statistike o pregledima oglasa

**Vrsta funkcionalnosti:** Operacija sa specifičnim algoritmom obrade

**Opis funkcionalnosti:**

*Opisati način ostvarivanja funkcionalnosti sa maksimalno pet rečenica.*

Vlasnici oglasa mogu vidjeti koliko puta je njihov oglas pregledan i koliko je korisnika kliknulo na dugme "*Kontaktiraj prodavca*". Ove informacije se prikazuju u realnom vremenu na stranici korisničkog profila. Vlasnici mogu pratiti i demografske podatke o posjetiocima, kao što su lokacija i interesovanja, čime se omogućava bolja prilagodba oglasa ciljnoj publici.

## Akteri sistema

*Potrebno je navesti najmanje tri aktera sistema.*

*Vrste aktera:*

* *Korisnik sistema*
* *Zaposlenik sistema*
* *Administrator*

*Neophodno je navesti barem po jednog aktera za svaku od različitih vrsta.*

*Korisnici usluga sistema*

1. **Naziv aktera:** Gost

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1. Kreiranje korisničkog računa | Mogućnost uređivanja |
| 4. Pretraga, filtriranje i lista omiljenih nekretnina | Mogućnost pregleda |
| 7. Geolokacija nekretnina | Mogućnost pregleda |

1. **Naziv aktera:** Vlasnik / agent nekretnina

**Vrsta aktera:** Zaposlenik sistema

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 3. Dodavanje i uređivanje oglasa za nekretnine | Mogućnost uređivanja |
| 7. Geolokacija nekretnina | Mogućnost pregleda |
| 8. Prikaz statistike o pregledima oglasa | Mogućnost pregleda |

1. **Naziv aktera:** Registrovani korisnik

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 2. Upravljanje korisničkim profilom | Mogućnost uređivanja |
| 4. Pretraga, filtriranje i lista omiljenih nekretnina | Mogućnost pregleda |
| 5. Kontaktiranje vlasnika ili agenta putem kontakt forme | Mogućnost uređivanja |
| 6. Obavještenja o novim oglasima | Mogućnost pregleda |

1. **Naziv aktera:** Administrator

**Vrsta aktera:** Administrator

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 3. Dodavanje i uređivanje oglasa za nekretnine | Mogućnost uređivanja |
| 5. Kontaktiranje vlasnika ili agenta putem kontakt forme | Mogućnost uređivanja |
| 8. Prikaz statistike o pregledima oglasa | Mogućnost pregleda |

## Nefunkcionalni zahtjevi sistema

*Opisati najmanje tri najznačajnija nefunkcionalna zahtjeva sistema. Nefunkcionalni zahtjevi predstavljaju ograničenja koja sistem mora zadovoljiti kako bi mogao ispravno obavljati svoje funkcionalnosti. Validacije polja za unos vrijednosti ne predstavljaju nefunkcionalne zahtjeve.*

1. **Naziv nefunkcionalnog zahtjeva:** Kompatibilnost sa uređajima

**Opis:**

*Opisati ograničenje sistema i način na koje se ono ispoljava.*

Sistem treba da bude potpuno funkcionalan na različitim uređajima, pružajući korisnicima jednako iskustvo i optimalne performanse kako na desktop računarima, tako i na mobilnim uređajima. Pored toga, važno je da sistem bude kompatibilan sa svim modernim web preglednicima, osiguravajući nesmetan rad bez obzira na platformu koju korisnici koriste.

1. **Naziv nefunkcionalnog zahtjeva:** Dostupnost sistema

**Opis:**

*Opisati ograničenje sistema i način na koje se ono ispoljava.*

Sistem mora biti stalno dostupan uz minimalne zastoje, osiguravajući nesmetan rad čak i u uslovima visokih opterećenja. Treba da bude sposoban da istovremeno podrži veliki broj korisnika, bez umanjenja funkcionalnosti. Također, izuzetno je važno da sistem bude skalabilan, što znači da treba biti dizajniran tako da može lako podnijeti rast broja korisnika i oglasa, uz mogućnost dodavanja resursa bez negativnog uticaja na performanse.

1. **Naziv nefunkcionalnog zahtjeva:** **:** Sigurnost i verifikacija korisničkih podataka

**Opis:**

*Opisati ograničenje sistema i način na koje se ono ispoljava.*

Sistem mora obezbijediti siguran proces verifikacije korisničkih računa kako bi se spriječio neovlašteni pristup, čime se povećava sigurnost korištenja platforme. Verifikacija naloga biće završena u roku od 24 sata. Dok korisnički račun ne bude potvrđen, korisnicima neće biti omogućeno korištenje određenih funkcionalnosti, kao što su slanje poruka, postavljanje oglasa i slično.